Երբ օրեր առաջ այցելեցի BBC-ի կայք՝ «Թարգմանիր» թարգմանական ամսագրի համար որևէ հետաքրքիր հոդված թարգմանելու, միանգամից նկատեցի Նեմցովի սպանության լուրը, որը տեղադրված էր որպես հրատապ լուր: Սկզբում չհավատացի, կարդացի հոդվածն ու էլ ոչինչ չմնաց անելու՝ բացի հավատալուց ու մտավորականի, ընդդիմադիր գործչի հիշատակը հարգելուց: Հոդվածը կարդալիս ակամա հիշում էի Օրուելի «1984» վեպը, ուր ով փորձում էր դեմ դուրս գալ «Մեծ եղբորը», նրան կամ գոլորշիացնում կամ տանում էին «101-րդ սենյակ»՝ դաստիարակչական աշխատանքներ տանելու, կարճ ասած՝ ուղեղը լվանալու: